Procesul verbal al ședinței din data de 18.10.2016
Ședința a fost condusă de Manager General  Dr. Grasu Alis. 


S-au discutat probleme administrative ale microstaţiilor.

A fost discutată situaţia maşinilor aflate în service şi a celor care vor fi gata în zilele imediat următoare.


Ing. Călin Valentin a anunțat că a început inventarierea anuală a mijloacelor fixe și mobile.

De la 1 noiembrie 2016 va începe pregătirea profesională a personalului medical operativ pe ture care se va ține în Stația Centrală și la microstația Voluntari, privind instructajul pentru utilizarea aparaturii medicale pe mașini (defribrilator, EKG etc.) și se va reaminti legislația care guvernează activitatea medicală de urgență (Legea95, Ordinul 1091, Ordinul 1092).


Managerul General a solicitat ca la ședința următoare să se prezinte situatia instructajelor, situatia schimbului de anvelope vară/iarnă precum și situaţia concediilor de odihnă efectuate pe anul 2016 până în prezent.


Până la data de 15 noiembrie va fi adusă planificarea concediilor de odihnă pe anul 2017.

Managerul General a făcut apel din nou la întregul personal să respecte protocoalele şi în acelaşi timp codul de etică şi deontologie şi să evite discuţiile neprincipiale atât în relaţiile cu terţii, colegii, cât şi mai ales faţă de pacienţi.

Așa cum s-a convenit pentru ședințele săptămânale, au fost predate Directorului Medical de către fiecare microstație situațiile STEMI, resuscitări și intubări.

În finalul ședinței caietele de control de la microstații au fost vizate de Managerul General. 
